《题张孟兼所注谢翱西台恸哭记后》
宋代·唐肃

宫中六更初罢鼓，蓝田玺玉沈崖浦。
庐陵忠肝一斗血，去作燕崖山下土。
桐江水落秋日颓，有客歌上严光台。
石根敲断铁如意，万里北魂招不来。
西风又涸滦河水，故老寥寥知者几。
珍重睢阳季叶孙，笺简能禆两朝史。

作者简介：杭州钱塘人，字叔元。真宗咸平元年进士。为泰州司理参军，平反冤狱有声，就辟观察推官。迁秘书省著作佐郎，拜监察御史。累迁工部郎中、知洪州，改江南东路转运使，擢三司度支副使，官终知审刑院。